laion/Wikipedia-Exotic huggingface dataset:
Dame Tu Cosita

Dame Tu Cosita (באנגלית: Give Me Your Little Thing, ובעברית: תן לי את הדבר הקטן שלך) הוא סינגל שהוקלט על ידי הזמר אל צ'ומבו ביחד עם הקטי ראנקס. השיר יצא לאור ב-2 באפריל 2018, על ידי חברת התקליטים ג'סטון רקורדס, כסינגל מתוך האלבום, Cuentos de la Cripta II. במקור, הוקלט השיר כבר בשנת 1997, אך יצא לאור כסינגל בשנת 2018. הווידאו קליפ המלא שיצא עבור השיר הועלה לערוץ היוטיוב של אולטרה מיוזיק ב-5 באפריל 2018. לאורך הקליפ ניתן לראות חייזר בצבע ירוק, רוקד לצלילי השיר. קליפ השיר הפך לסרטון ויראלי, ומאות אלפי אנשים צילמו את עצמם כשהם רוקדים כמו החייזר בקליפ. נכון לאפריל 2023, מונה הצפיות של הקליפ עומד על כ-4.3 מיליארד צפיות. ב-29 באוגוסט 2018, יצא לאור הרמיקס הרשמי של השיר בו השתתפו פיטבול וקרול ג'י. הרמיקס של השיר הצליח לשחזר את הצלחת השיר המקורי, ואף נמכר בארצות הברית, בכלמעלה מ-420,000 עותקים בסך הכל. הקליפ של הרמיקס הצליח לצבור 71 מיליון צפיות. מידע על היצירה "Dame Tu Cosita" באתר Discogs סרטון השיר "Dame Tu Cosita" באתר יוטיוב Everything You Need to Know About El Chombo's Runaway Video Hit 'Dame Tu Cosita', Billboard El Chombo - Cuentos De La Cripta 2, Discogs (באנגלית) Ultra Music (2018-04-05), El Chombo - Dame Tu Cosita feat. Cutty Ranks (Official Video) [Ultra Music], נבדק ב-2019-05-11 Divyanka Tripathi to Jacqueline Fernandez, celebs are doing the Dame Tu Cosita dance! Have you?, https://www.hindustantimes.com/, ‏2018-04-01 (באנגלית) Where in the World Is El Chombo? A Conversation With the Man Behind 'Dame Tu Cosita', Billboard Pitbull & Karol G Join El Chombo for 'Dame Tu Cosita' Remix: Hear an Exclusive Preview, Billboard Gold & Platinum, RIAA (באנגלית) Ultra Music (2018-08-29), Pitbull x El Chombo x Karol G - Dame Tu Cosita feat. Cutty Ranks (Prod. by Afro Bros) [Ultra Music], נבדק ב-2019-05-11
לואיז פרנק

לואיז פַרָנְק (בצרפתית: Louise Farrenc;‏ 31 במאי 1804 – 15 בספטמבר 1875) הייתה מלחינה ופסנתרנית צרפתייה. לואיז פרנק (נולדה כז'אן-לואיז דומון - Dumont) התחילה בלימודי פסנתר בגיל צעיר אצל ססיל סוריא, תלמידתו של מוציו קלמנטי. לאחר זמן קצר נראתה התקדמות גדולה ביותר ברמת נגינתה, מה שהוביל ללימודים בקונסרבטואר של פריז כבר בגיל חמש עשרה. בנוסף ללימודי פסנתר מידי מוזיקאים נודעים כאיגנץ מושלס ויוהאן נפומוק הומל, פרנק למדה בקונרבטואר קומפוזיציה אצל אנטון רייכה, ולמעשה הייתה התלמידה הראשונה במחלקת הקומפוזיציה (שעד אז הייתה סגורה בפני נשים). ב-1821 התחתנה עם סטודנט לחליל בשם אריסטיד פרנק, ועימו יצאה למסע הופעות ברחבי צרפת, מה שדחה את המשך לימודיה. לאחר סיום לימודיה המשיכה להופיע ואף פתחה עם בעלה הוצאה לאור מוזיקלית בשם Éditions Farrenc, שהייתה לאחת מן המובילות בפריז של המאה ה-19. במהלך שנות ה-30 של המאה ה-19 פרנק הייתה מוכרת מאוד בתחומה כפסנתרנית, עד שבשנת 1842 התקבלה כפרופסור בקונסרבטואר של פריז, משרה שתחזיק בה כשלושים שנים. כחלק מהוראתה, היא גם פרסמה ספר פרי עטה המדבר על ביצוע של יצירות מתקופת הבארוק (Le Trésor des Pianistes). על אף שלפי עדויות מהתקופה פרנק נחשבה למדריכה ומורה טובה מאוד, שכרה היה נמוך יותר משל הקולגות שלה, הגברים, עד שב-1850 בוצעה בכורה לתשיעייה שהלחינה, בה ניגן הכנר המפורסם יוזף יואכים. בעקבות ההצלחה האדירה של היצירה, ביקשה לואיז להשוות את שכרה לשכר הגברים. לאחר לא מעט בירוקרטיה, קיבלה לואיז את מבוקשה. לאחר מותה בשנת 1875, יצירותיה הקאמריות שהיו מנוגנות באופן תכוף בתקופתה החלו להשכח. עם תחילת מחקרים העוסקים בגילוי מחדש של מבצעות ומלחינות בסוף המאה ה-20, החלו יצירותיה להיות שוב מבוצעות ומוקלטות. רוב יצירותיה נכתבו לפסנתר סולו, אך היא כתבה רבות גם להרכבים קאמריים שונים הכוללים פסנתר, כמו הטריו לחליל צ'לו ופסנתר op.45, שתי חמישיות הפסנתר op.30\31 והנונט op.38. יצירות תזמורתיות: שלוש סימפוניות op.32 בדו מינור, op.35 ברה מז'ור, op.36 בסול מינור. פתיחה במי מינור op.23. מספר מצומצם של יצירות ווקאליות וכוראליות. יצירות קאמריות: שתי חמישיות פסנתר op.30\31. נונט op.38. שלישייה לחליל צ'לו ופסנתר op.45. שתי שלישיות לכינור, צ'לו ופסנתר op.33\34. עשרות יצירות לפסנתר סולו, חלקן מז'אנר הווריאציות. ביניהן: Air Russe Varié, Op.17 Variations Brillantes, Op.15 ספר אטיודים, op.26. מדיה וקבצים בנושא לואיז פרנק בוויקישיתוף לואיז פרנק, במסד הנתונים הקולנועיים IMDb (באנגלית) לואיז פרנק, באתר ספוטיפיי לואיז פרנק, באתר AllMusic (באנגלית) לואיז פרנק, באתר MusicBrainz (באנגלית) לואיז פרנק, באתר Discogs (באנגלית) תווים של יצירותיה של פרנק באתר פרויקט ספריית התווים הבין-לאומי (באנגלית) James R. Briscoe - editor, New Historical Anthology of Music by Women Vol. 1, p.170, Indiana University Press, 2004 אדית זק, אהבת הסירנות, ישראל: אשתר, 2015 Bea Friedland, Louise Farrenc, 1804-1875: Composer, Performer, Scholar, The Musical Quarterly. Vol. 60, No. 2 (Apr. 1974), pp. 257-274. Oxford University Press Louise Farrenc, Discogs
ארכיון הארמון (שוודיה)

ארכיון הארמון (בשוודית: Slottsarkivet) הוא ארכיון השוכן בארמון סטוקהולם, מעונה הרשמי של משפחת המלוכה השוודית. הארכיון נוסד ב-1893 ומאז 1964 הוא מנוהל על ידי הארכיון הלאומי של שוודיה. הארכיון מכיל אוספים שונים של הארמון ובית המלוכה מאז 1800. הארכיון של בית המלוכה בתקופה שלפני כן שוכן בסניף של הארכיון הלאומי באי קונגסולמן, הוא איננו ארכיון ציבורי ושימוש בחומריו מותנה באישור של משפחת המלכוה. במקום נמצאת גם ספרייה. The Royal Palace of Stockholm: A history - Kungliga slotten, www.kungligaslotten.se (באנגלית) Studiebesök i Slottsarkivet, goran.baarnhielm.net ערך זה הוא קצרמר בנושא שוודיה. אתם מוזמנים לתרום לוויקיפדיה ולהרחיב אותו.
אליפות מדריד הפתוחה (טניס)

אליפות מדריד הפתוחה (בספרדית: Masters de Madrid) היא טורניר טניס מקצועי לגברים ולנשים, שנערך במדריד בירת ספרד מדי שנה בתחילת מאי. הטורניר, שמשוחק על מגרשי חימר, הוא טורניר מאסטרס 1000 בסבב ה-ATP (גברים) וטורניר פרמייר חובה בסבב ה-WTA (נשים). בעבר היה ידוע גם בשם מדריד מאסטרס, וכיום נקרא גם Mutua Madrid Open מטעמי חסות. יון ציריאק, טניסאי עבר רומני, וכיום איש עסקים מיליארדר, הוא הבעלים של הטורניר מאז 2009. ציריאק הצהיר ב-2015 כי הוא מרוויח מעל 35 מיליון יורו בשנה מהטורניר, וכי הטורניר שלו מביא הכנסות של למעלה מ-200 מיליון יורו לעיר מדריד. מאז שהושק בשנת 2002 כטורניר לגברים, היה הטורניר היה אחד מ-9 טורנירי המאסטרס 1000 בסבב ה-ATP. בתחילה, בין השנים 2002 ו-2008 נערך הטורניר באולם מדריד ארנה (Madrid Arena), והיה הראשון מבין שני טורנירי המאסטרס ששוחקו על משטח קשה באולם לקראת סוף עונת הטניס של ה-ATP. בשנת 2009, הורחב הטורניר וכלל גם טורניר פרמייר לנשים; כמו כן הוא הועבר לתקופה מוקדמת יותר בשנת הטניס, והפך לחלק מעונת החימר על חשבון אליפות המבורג הפתוחה, שנושלה ממעמדה כטורניר מאסטרס. בנוסף, הוא עבר למיקום חדש בפארק מנת'נרס (Park Manzanares), בו הוקם קומפלקס טניס חדש, הקאחה מחיקה (Caja Magica). לקראת הטורניר של 2012, בחר ציריאק, הבעלים של הטורניר, להשתמש בצבע חדש של חימר - כחול, למשטחים של כל המגרשים. טענתו הייתה כי הצבע הכחול עדיף מבחינה ויזואלית, במיוחד עבור צופי הטלוויזיה (טורנירים אחרים המשוחקים על משטחים קשים ביצעו מעבר דומה לכחול). מארגני האליפות הבטיחו כי מלבד צבע, פני המשטח שמרו על אותם המאפיינים כמו חימר אדום מסורתי. בנובמבר 2011 סיפר ציריאק כי משטח החימר הכחול אושר רשמית עבור הטורניר של 2012, הן על ידי ה-ATP והן על ידי ה-WTA. עם זאת, לאחר שהסתיים הטורניר, איומים על חרמות עתידיות של מספר שחקנים, במיוחד רפאל נדאל ונובאק ג'וקוביץ' (שהפסידו בשלבים המוקדמים של הטורניר על המשטח הכחול), גרמו למנהלי הטורניר לחזור לחימר האדום המסורתי בעונת 2013. מדיה וקבצים בנושא אליפות מדריד הפתוחה בוויקישיתוף אתר האינטרנט הרשמי של אליפות מדריד הפתוחה (בספרדית ובאנגלית) אליפות מדריד הפתוחה, ברשת החברתית פייסבוק אליפות מדריד הפתוחה, ברשת החברתית אקס (טוויטר) אליפות מדריד הפתוחה, ברשת החברתית אינסטגרם ביוגרפיה של יון ציריאק באתר היכל התהילה של הטניס Romanian billionaire Ion Tiriac could sell his Madrid Open tournament, באתר Romania Insider עובדות ונתונים על אליפות מדריד הפתוחה באתר Tennis365 על הטורניר של 2009 באתר Essential Tennis בן רותנברג, ‏Even Four Years Later, Bad Feelings Linger Over the Blue Clay in Madrid, New York Times, 7 במאי 2016 Rafael Nadal Leads the Complaints Against Blue Clay in Tennis באתר The National El Mutua Madrid Open se jugará en una pista azul באתר as.com (בספרדית) זוכי העבר באתר הרשמי של הטורניר (בספרדית)
Wolves

Wolves (בעברית: זאבים) הוא סינגל שהוקלט על ידי הזמרת-יוצרת האמריקאית סלינה גומז, ביחד עם הדי ג'יי האמריקאי מרשמלו. השיר יצא לאור ב-25 באוקטובר 2017, על ידי חברת התקליטים אינטרסקופ רקורדס, כסינגל שלא מתוך אלבום. השיר הגיע למקום ה-9 במצעד הסינגלים הבריטי, וה-20 במצעד הבילבורד הוט 100. נכון לחודש נובמבר 2020 צבר השיר כ-900 מיליון השמעות בספוטיפיי. השיר נכתב על ידי סלינה גומז, מרשמלו, אנדרו וואט, אלי טמפוסי, בריאן לי, לואי בל וקארל רוזן והופק על ידי מרשמלו, וואט, בל ולי. איגוד תעשיית ההקלטות האמריקאי העניק לשיר את מעמד הפלטינה על סך מכירות של כמיליון עותקים בארצות הברית. בנוסף לכך, הועלה השיר לרשת הזרמת המדיה ספוטיפיי. תחילה, העלתה סלינה גומז לערוץ היוטיוב שלה ב-25 באוקטובר 2017, את הקליפ הוויזואלי של השיר. הוא זכה להצלחה רבה כאשר צבר 130 מיליון צפיות בסך הכל. בהמשך, העלתה את הקליפ השיווקי של השיר אשר צבר 16 מיליון צפיות. לבסוף, ב-2 בנובמבר 2017, פרסמה גומז את הקליפ הרשמי של השיר. בתחילת הקליפ, ניתן לראות את גומז, כאשר היא מהלכת בתוך מקלחות של בריכת שחייה. לאחר מכן, מצלמת אבטחה מכוונת אליה והיא מתחילה לשיר. בהמשך, ניתן לראותה הולכת במסדרון בריכת השחייה. לאחר מכן, היא מחליפה את בגדיה ומתהלכת על שפת בריכת השחייה. בסוף הקליפ, ניתן לראותה בתוך בריכת השחייה ואת ראשו של מרשמלו שוקע בקרקעית שלה. מידע על היצירה "Wolves" באתר מיוזיק בריינז סרטון השיר "Wolves" באתר יוטיוב Wolves - Single by Selena Gomez & Marshmello (באנגלית אמריקאית), נבדק ב-2019-05-11 Official Singles Chart Top 100 | Official Charts Company, www.officialcharts.com (באנגלית) Selena Gomez Chart History, Billboard Selena Gomez & Marshmello – Wolves (באנגלית), נבדק ב-2019-05-11 Gold & Platinum, RIAA (באנגלית) Wolves, נבדק ב-2019-05-11 SelenaGomezVEVO (2017-10-25), Selena Gomez, Marshmello - Wolves (Visualizer), נבדק ב-2019-05-11 www.youtube.com SelenaGomezVEVO (2017-11-18), Selena Gomez, Marshmello - Wolves (Official Music Video), נבדק ב-2019-05-11 www.auspop.com.au Certificazioni - FIMI, www.fimi.it (באיטלקית) Selena Gomez Charts, "Wolves" has now sold over 3 MILLION units in the United States!pic.twitter.com/z2tdkgNytW, @SGcharts, ‏2019T14:30 (באנגלית) www.ultratop.be CERTIFICADOS – Pro-Música Brasil, pro-musicabr.org.br www.bpi.co.uk BVMI | Datenbank, www.musikindustrie.de Home | IFPI, www.ifpi.dk AMPROFON, amprofon.com.mx The Official New Zealand Music Chart, THE OFFICIAL NZ MUSIC CHART (באנגלית) www.elportaldemusica.es portuguesecharts.com - Portuguese charts portal, web.archive.org, ‏2018-06-07 Les Certifications, SNEP - Syndicat Nation de l'Edition Phonographique, ‏2013-11-01 (ארכיון) Gold/Platinum, Music Canada (באנגלית) (ארכיון) Sverigetopplistan, Sverigetopplistan (בשוודית) Selena Gomez Charts, “Wolves” — Worldwide Sales:pic.twitter.com/QAmDzvITiF, @SGcharts, ‏2018T10:09 (באנגלית) Try the TIDAL Web Player, listen.tidal.com (באנגלית) Top 40/M Future Releases | Mainstream Hit Songs Being Released and Their Release Dates..., web.archive.org, ‏2017-11-06 Top 40 Rhythmic Future Releases, web.archive.org, ‏2017-11-06 Wolves (Total Ape Remix) - Single by Selena Gomez & Marshmello (באנגלית אמריקאית), נבדק ב-2019-05-11 Wolves (Sneek Remix) - Single by Selena Gomez & Marshmello (באנגלית אמריקאית), נבדק ב-2019-05-11
בלדה לנאיבית

"בלדה לנאיבית" הוא שיר משנת 1979 שנכתב על ידי יהונתן גפן, הולחן על ידי יצחק קלפטר ובוצע על ידי יעל לוי. לאחר שיעל לוי סיימה את שירותה בצה"ל בלהקת חיל הים, היא השתתפה במופע "שיחות סלון" עם יהונתן גפן, יצחק קלפטר ודויד ברוזה, שהחליף את קלפטר. השיר הוקלט למילותיו של גפן, ללחן של קלפטר ובעיבוד של מתי כספי. בסוף 1979 הוציאה לוי כתקליט שדרים את השיר "בלדה לנאיבית". במצעד הפזמונים העברי השנתי של רשת ג' לשנת 1980, דורג השיר במקום העשירי. השיר נכלל באלבום הבכורה שלה הנושא את שמה, שיצא לאור רק בשנת 1982. "בלדה לנאיבית" זכה לביצוע מחודש במסגרת פרויקט "עבודה עברית" בשנת 2008, על ידי אורן לוטנברג. השיר עוסק באהבת נעורים שהתרסקה עם חיי הנישואין. מתוארת בו בחורה שחוותה אהבת נעורים לבחור, וכשבגרה, נקלעה אהבתם לקשיים. בן-זוגה נוהג לשוטט בלילות מחוץ לבית והתמכר גם לטיפה המרה. הבחורה מצידה לא איבדה מאהבתה אליו ומייחלת לשובו כשהוא עוזב את הבית. לדברי יעל לוי, השיר לא נכתב על בחורה מסוימת: "זה אף פעם לא פרטים ביוגרפיים אחד לאחד. זה תמיד המקום הזה מעבר. אין לי מושג למה המשורר התכוון כשהוא כתב ואני לא נכנסת לזה אף פעם". בשנת 2004 הוציאו הזמרות יעל פנדריך, חנה גור וסשה גרישקוב גרסת כיסוי של השיר במסגרת התכנית כוכב נולד. "בלדה לנאיבית" זכה לביצוע מחודש במסגרת פרויקט "עבודה עברית" בשנת 2008, על ידי אורן לוטנברג. מילות השיר "בלדה לנאיבית" באתר שירונט נדב מנוחין‏, הילד בן 70: עשרים השירים הגדולים של יהונתן גפן, באתר וואלה, 22 בפברואר 2017 איתמר זהר, יעל לוי כבר לא נאיבית - חדר ניתוח, באתר הארץ, 26 באפריל 2017
ער (סוג)

עָר (שם מדעי: Laurus) הוא סוג של עצים ירוקי עד המונה שלושה מינים במשפחת העריים, הכוללים את הער האציל הנפוץ בישראל שתורבת ברחבי העולם ומשמש רבות כצמח נוי ועליו משמשים כעשב קולינרי. המינים לסוג זה מאופיינים בכך שהם גדלים לאט, גדולים, שיחיהם או עציהם ארומטיים וירוקי עד עם עלים אליפטיים מתחלפים ומעט פרחים צהובים. הם מסוגלים לשרוד בטמפרטורות נמוכות אבל באקלים ממוזג הם דורשים מקום מוגן בחשיפה מלאה לשמש שאינו חשוף להקפאה ממושכת. צמחים הגדלים בעציצים ניתן להעביר לחממה קרה במהלך חודשי החורף. מספר המינים של הסוג עדיין לא נחקר במלואו. סיווגם של המינים להלן עשוי להשתנות. ער אזורי (Laurus azorica), הוא מין אנדמי לאיים האזוריים, אך גם יובא לאי קורטגאדה בספרד. מחקר שנערך לאחרונה מצא מגוון גנטי רחב במין ער אציל, והער האזורי אינו שונה מבחינה גנטית או מורפולוגית. ער אציל (Laurus nobilis), הוא מין נפוץ יחיד בסוגו ואף במשפחתו בישראל. הוא משמש כצמח נוי ועשב קולינרי (מעליו מופקים עלי הדפנה) המשמשים למנות רבות במטבח הים תיכוני. עליו שימשו בעבר גם להכנת זרי הדפנה, פריט לבוש מתקופת יוון העתיקה. הוא נפוץ בעיקר באגן הים התיכון. ער קנרי (Laurus novocanariensis), הוא מין הנפוץ באיים הקנריים ובארכיפלג מדיירה. מאובנים המתוארכים לפני תקופות הקרח של הפליסטוקן מראים כי מינים של ער הופצו בעבר באופן נרחב יותר סביב אגן הים התיכון וצפון אפריקה, כאשר האקלים היה לח ומתון יותר מאשר כיום. כיום מאמינים כי ייבושו של אגן הים התיכון במהלך תקופות הקרח גרמה לער לסגת אל אזורים בעלי אקלים מתון יותר, כולל דרום ספרד, פורטוגל ואיי מַקַארונזיה. עם תום תקופת הקרח האחרונה, הער האציל התאושש וחזר לחלק מטווח התפוצה הקודם שלו סביב אגן הים התיכון. מדיה וקבצים בנושא ער בוויקישיתוף ער, באתר ITIS (באנגלית) ער, באתר NCBI (באנגלית) ער, באתר האנציקלופדיה של החיים (באנגלית) ער, באתר Tropicos (באנגלית) ער, באתר GBIF (באנגלית) ער, באתר IPNI (באנגלית) ער, באתר אנציקלופדיה בריטניקה (באנגלית) .Laurus L, POWO plants of the World Online. Published on the Internet "The Plant List: A Working List of All Plant Species". Brickell, Christopher, ed. (2008). The Royal Horticultural Society A-Z Encyclopedia of Garden Plants. United Kingdom: Dorling Kindersley. p. 612. ISBN 9781405332965. Arroyo–García, R.; Martínez–Zapater, J. M.; Fernández Prieto, J. A.; Álvarez-Arbesú, R. (2001). "AFLP evaluation of genetic similarity among laurel populations (Laurus L.)". Euphytica. 122: 155–164. doi:10.1023/A:1012654514381.
סקיילאב 2

סקיילאב 2 (באנגלית Skylab 2) הייתה המשימה המאוישת הראשונה של סקיילאב (תחנת החלל האמריקאית הראשונה). המשימה שוגרה בעזרת סטורן IB ב-25 במאי 1973 בחללית אפולו CSM ונשאה צוות של שלושה אנשים לתחנה. במשימה סקיילאב 2 נקבע שיא של 28 ימים עבור שהיית אנשים בחלל. הצוות שלה היה הצוות הראשון שאכלס תחנת חלל וחזר בשלום לכדור הארץ. מפקד: צ'ארלס קונראד טייס מדען: ג'וזף קרווין טייס: פול וייץ מפקד: ראסל שוויקארט טייס מדען: סטורי מאסגרייב טייס: ברוס מקנדלס השני תחנת החלל סקיילאב ספגה נזק משמעותי בשיגור שלה ב-14 במאי. המגן שלה ואחד מפאנל סולארי נפגעו במהלך ההמראה. ללא המגן שהיה אמור לספק הגנה תרמית, סקיילאב "התבשלה" בשמש והטמפרטורות הגבוהות שחררו חומרים רעילים לתוך האטמוספירה של התחנה. הצוות הראשון היה אמור להיות משוגר ב-15 במאי, אך במקום זאת היה עליו לתרגל קודם לכן את טכניקות התיקון כפי שהן פותחו על ידי המהנדסים. בקרי הקרקע טיהרו את האטמוספירה בחנקן טהור ארבע פעמים לפני החלפתו בתערובת חנקן/חמצן חדשה . משרד הסיור הלאומי ניצל לוויין מדגם KH-8 Gambit 3 לקבלת צילומים מפורטים של תחנת החלל. השיגור בוצע ב-25 במאי בעזרת משגר לוויינים וחלליות סטורן IB. לאחר התקרבות לתחנת החלל קונראד ביצע פעילות חוץ רכבית ובעזרת זרוע ניסה לשחרר פאנל סולארי אך ללא הצלחה. חיבור לתחנת החלל הצליח רק לאחר מספר ניסיונות שנכשלו. לאחר כניסה לתחנת החלל הצוות הצליח לשקם את מגן חום וטמפרטורה בתוך תחנת החלל ירדה לרמה סבירה. כעבור שבועיים קונראד וקרווין ביצעו פעילות חוץ רכבית נוספת שערכה 3.5 שעות. במהלך פעילות הותקן במקום פאנל סולארי וזה איפשר לספק לפעילות תחנת החלל את החשמל הדרוש. ב-19 ביוני קונראד ופול וייץ ביצוע פעילות שלישית שנמשכה 1.5 שעות. במהלך שהות בתחנת החלל אסטרונאוטים ביצעו מספר רב של ניסויים בעיקר בתחום הרפואה. ב-22 ביוני בוצע נחיתה מוצלחת באוקיינוס השקט. קפסולת נחיתה מוצבת כיום במוזיאון התעופה הימית בפלורידה. מדיה וקבצים בנושא סקיילאב 2 בוויקישיתוף נתוני הטיסה באתר נאס"א תיאור הטיסה תיאור המשימות
טוראקו צבעוני

טוראקו צבעוני או טוראקו סגול-ציצה (שם מדעי: Tauraco porphyreolophus) הוא מין של עוף ממשפחת הטוראקיים ומהסוג טוראקו אשר חי ביערות של אפריקה הדרומית. זהו העוף הלאומי של מדינת אסוואטיני (בעבר: סווזילנד) והוא נפוץ גם במוזמביק, דרום אפריקה וזימבבואה. הטוראקו הצבעוני מגיע לאורך 40 ס"מ השווה אצל הזכר והנקבה והוא בעל נוצות מקושטות לאורך גופו ופניו. הכנפיים והגב התחתון בעלי נוצות ירוקות כהות-כחולות והחלק הפנימי של הכנפיים אדום-עז. החזה והבטן ירוקים בהירים-צהובים, הזנב והרגליים בעלי נוצות כחולות ארוכות והצוואר ירוק. הראש בעל ציצה סגולה-כחולה בולטת ששונה מציצות שאר הטורקים. העיניים שחורות ובעלות טבעת אדומה סביבם והפנים ירוקות. המקור שחור ומגודל. הטוראקו מצוי לאור גדות נהרות וחופים בין שיחים וביערות סבוכים עד פתוחים. זהו עוף נחבא וביישן ומעדיף להסתתר בין העלים. הוא נראה בשטחים פתוחים רק לעיתים רחוקות ומצוי בזוגות או בקבוצות קטנות. הטוראקו ניזון בעיקר מפירות, חרקים, שבלולים וצדפות. הוא מקנן על עצים גבוהים והנקבה מטילה 4–5 ביצים בעונת הרבייה, אשר בוקעות כעבור 4–5 שבועות. ישנם 2 תת-מינים של טוראקו זה: Tauraco porphyreolophus chlorochlamys Tauraco porphyreolophus porphyreolophus מדיה וקבצים בנושא טוראקו צבעוני בוויקישיתוף טוראקו צבעוני, באתר ITIS (באנגלית) טוראקו צבעוני, באתר NCBI (באנגלית) טוראקו צבעוני, באתר Animal Diversity Web (באנגלית) טוראקו צבעוני, באתר GBIF (באנגלית)
רות מסס

רות מסס הייתה שחיינית פאראלימפית. מסס החלה להתאמן בספורט נכים בגיל צעיר והתחרתה בתחרויות נוער. היא סיימה את לימודיה בתיכון עירוני ו' בתל אביב. במשחקים הפאראלימפיים ניו יורק וסטוק מנדוויל (1984) התחרתה בחמישה משחים: במשחה גב 50 מטרים סיימה את משחה המוקדמות במקום החמישי (1:21 דקות) ולא העפילה לגמר. במשחה גב 100 מטרים סיימה במקום השמיני והאחרון (2:48 דקות). במשחה סגנון חופשי 50 מטרים העפילה לגמר וסיימה במקום השביעי (0:45 דקות). במשחה סגנון חופשי 100 מטרים סיימה במקום השביעי (1:46 דקות). במשחה סגנון חופשי 200 מטרים סיימה במקום השמיני והאחרון (4:03 דקות). מסס הוכשרה במדעי הרפואה ולקחה חלק במחקרים בנושא מבנה העצם. היא היגרה לאוסטרליה וחיה במלבורן, שם היא עובדת בריפוי בעיסוק, רפלקסולוגיה ועיסוי. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) Dr. RUTH MASSAS – Senior Massage Therapist ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
יהדות בוסניה והרצגובינה

יהדות בוסניה והרצגובינה היא קהילה יהודית החיה באזור הבלקן, באזור בוסניה והרצגובינה של היום. היהודים הראשונים שישבו באזור זה היו יהודים סוחרים מיוון וטורקיה שהיגרו לסרייבו בשנת 1541. הטורקים שישבו במקום, ושלא אהדו את היהודים המעטים שישבו בעיר ביקשו מהשלטונות לבודד את היהודים מהם ואכן, נבנה בעיר סראייבו רובע יהודי בשם "צ'יפוט חאן". היהודים סבלו תחילה ממגבלות שהטילו המוסלמים, כפי שהיה גם בשאר מדינות האסלאם, אך יחס זה השתנה עם הזמן והם זכו לזכויות שונות. היהודים שילמו לשלטונות על מנת שירשו ליהודים לסחר עם קושטא, ונציה, וינה, סלוניקי, בלגרד ומצרים. מספר היהודים גדל והוקמו קהילות גם בערים אחרות למעט סראייבו, מצבם הכלכלי של חלק מהיהודים השתפר עד מאוד וחלקם אף עזר ליהודי המדינה שלא יכלו לשלם את המיסים שהטילו עליהם השליטים המוסלמים. בתחילה חיו יהודי סראייבו תחת פסקי הלכה של רבני סלוניקי או תחת פסקי הלכה של רבני בלגרד שבסרביה שקיבלו פסקי הלכה מרבני קושטא. במאה ה-18 בא השינוי והחלה התפתחות במרכז הרבני של סראייבו ופסקי הלכה ניתנו מסראייבו לרחבי בוסניה והרצגובינה. היהודים קיבלו זכויות רק בשנת 1840 ובשנת 1856 קיבלו זכויות נוספות שעזרו להם להתפתח ולהגיע למעמד גבוה יותר מבעבר. עם שלטון האימפריה האוסטרו-הונגרית ניתנה ליהודים האמנציפציה וכן התפתחה תנועת ה"השכלה". לראשונה לאחר מאות שנים שחיו בבוסניה והרצגובינה רק יהודים ספרדים הופיעו בה יהודים אשכנזים מאזור אוסטריה. בתחילה חיו שתי הקהילות בנפרד אך עם השנים התאחדו שתיהן וקמו ארגונים משותפים כגון ארגון הנוער "יהודה מכבי", "בר כוכבא" ו"בני ציון". במהלך מלחמת העולם השנייה נשלחו יהודים רבים מבוסניה-הרצגובינה להשמדה. חלק משמעותי מיהודים הצטרף לשורות הפרטיזני והגיעו לתפקידים בכירים. מעט היהודים שנותרו לאחר המלחמה או שהקימו קהילה מחודשת בסרייבו או שעזבו לארץ ישראל. ביולי 2018 רוססו צלבי קרס וכתובות "יודן" על בניינים בערים טוזלה וסרייבו. כיום יש בבוסניה והרצגובינה כ-1,000 יהודים, כאשר הריכוז הגדול הוא בקהילת סרייבו. מדיה וקבצים בנושא יהדות בוסניה והרצגובינה בוויקישיתוף http://www.antinaziresistance.org/Apps/WW/page.aspx?ws=cfda0459-dc1a-471e-a2b4-8c9bfc8bd5d2&page=d376ff94-4ed4-4117-8444-b784f4526a01&fol=6e1fbb0b-a44e-47f5-a1d2-12cfb1865f27&code=6e1fbb0b-a44e-47f5-a1d2-12cfb1865f27&box=88793e81-f5cf-4841-9291-ebaae597f5eb&_pstate=item&_item=4e32c7c7-f30f-4795-95f4-6fe317f2bf19 "יודן" וצלבי קרס על מבנים בבוסניה
סאנדה לאדושי

סאנדה לאדושי (ברומנית: Sanda Ladoși; נולדה ב-2 בינואר 1970) היא זמרת רומנייה. לאדושי נולדה בטרגו מורש ובילדותה שרה במספר מקהלות והרכבים מוזיקליים, היא גם למדה נגינה בפסנתר ובגיטרה. היא עברה לבוקרשט על מנת לפתח את קריירת המוזיקה שלה, בנוסף היא למדה משפטים באוניברסיטה פרטית בעיר. בשנת 1993 יצא האלבום הראשון שלה "Când vine seara". היא ביצעה דואטים עם מספר זמרים ידועים ברומניה והשתתפה כמה פעמים בפסטיבל מוזיקה במאמאיה. בשנת 2004 ייצגה את רומניה באירוויזיון עם השיר "I Admit", שזכתה איתו בסלקציה נציונלה. בתחרות הגיעה למקום ה-18, עם 18 נקודות. Sanda Ladoși, Discogs (באנגלית) סאנדה לאדושי, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טקס פרסי האקדמיה הבריטית לקולנוע ה-59

טקס פרסי האקדמיה הבריטית לקולנוע ה-59 שמעניקה האקדמיה הבריטית לאמנויות הקולנוע והטלוויזיה, נערך ב-19 בפברואר 2006 הוענקו לסרטים הטובים ביותר של שנת 2005. הסרט "הר ברוקבק" זכה בפרס הסרט הטוב ביותר, זיכה את אנג לי בפרס הבמאי הטוב ביותר, את ג'ייק ג'ילנהול בפרס שחקן המשנה, וזכה בפרס התסריט המעובד הטוב ביותר. פיליפ סימור הופמן זכה בפרס השחקן הטוב ביותר על הסרט "טרומן קפוטה", וריס וית'רספון זכתה בפרס השחקנית על הופעתה בסרט "הולך בדרכי". הסרט "הגנן המסור" היה מועמד ל-10 פרסים וזכה בפרס אחד בלבד של קלייר סימפסון על העריכה הטובה ביותר. "וולאס וגרומיט והארנב הקטלני" בבימוים של ניק פארק וסטיב בוקס נבחר לסרט הבריטי המצטיין לשנת 2005. מדיה וקבצים בנושא טקס פרסי האקדמיה הבריטית לקולנוע ה-59 בוויקישיתוף - all nominations טקס פרסי האקדמיה הבריטית לקולנוע ה-59, במסד הנתונים הקולנועיים IMDb (באנגלית) Constant Gardener Rakes In Bafta Noms
מפרץ ברנטופארה

מפרץ ברנטופארה (באנגלית: Brentopara Inlet; בבולגרית: залив Брентопара) הוא מפרץ בחוף המזרחי של חצי האי צ'רצ'יל, בחוף אוסקר השני, בארץ גרהאם שבאנטארקטיקה. רוחבו של המפרץ 7 קילומטרים, ואורכו 6.2 קילומטים. המפרץ יוצא ממפרץ אדי, דרומית מזרחית לנקודת קאווארוס, וצפונית מערבית למצוקי אסטרו. המפרץ מופה לראשונה על ידי משלחת סקר בריטי בשנת 1974. המפרץ נקרא על שם העיר התראקית העתיקה ברנטופארה, שבדרום בולגריה. מפרץ ברנטופארה באתר הגאזט האנטארקטי הבולגרי (בבולגרית) מפרץ ברנטופארה באתר הגאזט האנטארקטי של ממשלת אוסטרליה מפרץ ברנטופארה באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים של בולגריה מידע גאוגרפי והיסטורי ערך זה הוא קצרמר בנושא גאוגרפיה של אנטארקטיקה ובנושא מפרצים. אתם מוזמנים לתרום לוויקיפדיה ולהרחיב אותו.